คลินิกวิจัยของออสเตรเลียเตรียมทดลองวัคซีนโควิด-19 กับคน
เมื่อวันที่ 28 เมษายน 2563 ที่ผ่านมา คลินิกวิจัยลิเนียร์ (Linear Clinical Research) ของออสเตรเลียเผยว่า เตรียมจะทำการทดลองวัคซีนโควิด-19 ในคน โดยกำลังเปิดรับอาสาสมัครสำหรับการทดลองวัคซีนที่มีชื่อว่า เอส-ทริมเมอร์ (S-Trimer) ตัวดังกล่าว ซึ่งได้รับการพัฒนาโดยบริษัท โคลเวอร์ ไบโอฟาร์มาซูติคอลส์ (Clover Biopharmaceuticals) ซึ่งเป็นบริษัทเทคโนโลยีชีวภาพระดับโลก ที่มีสำนักงานใหญ่อยู่ที่จีน และอยู่ภายใต้ความร่วมมือระหว่างบรรดานักวิทยาศาสตร์ของบริษัทฯ และภายใต้การสนับสนุนทางนวัตกรรมจากบริษัทแกล็กโซสมิธไคลน์ หรือ จีเอสเค (GlaxoSmithKline - GSK) จากสหราชอาณาจักร บริษัทไดนาวักซ์ (Dynavax) จากสหรัฐฯ และกลุ่มพันธมิตรความร่วมมือด้านนวัตกรรมเพื่อรับมือโรคระบาด (CEPI) จากสวิตเซอร์แลนด์ด้านนายเจย์เดน โรเจอร์ส (Jayden Rogers) ประธานเจ้าหน้าที่บริหารบริษัทฯ ระบุว่า การทดลองวัคซีนเอส-ทริมเมอร์ (S-Trimer) ได้เผยให้เห็นศักยภาพอันยอดเยี่ยม ทั้งยังอยู่ในระดับแนวหน้าของการต่อสู้โรคโควิด-19 ในระดับโลกโดยมีจุดมุ่งหมายช่วยให้ร่างกายผลิตแอนติบอดีหรือโปรตีนภูมิคุ้มกันออกมาต่อสู้กับไวรัสโคโรน่าสายพันธุ์ใหม่การทดลองในระยะที่ 1 ทางคลินิกจะเริ่มจากการดำเนินการกับผู้ป่วยที่อยู่ในวัยผู้ใหญ่และวัยผู้สูงอายุในออสเตรเลียที่มีสุขภาพดี เนื่องจากมีอัตราการติดเชื้อค่อนข้างต่ำ เพื่อเข้ารับการทดลองในอีก 2 เดือนข้างหน้า และหากการทดลองในครั้งนี้ประสบผลสำเร็จ จะมีการขยายการทดลองให้ครอบคลุมกลุ่มทดลองอีกหลายพันคนทั่วโลก โดยทางบริษัทฯ ระบุว่า วัคซีนดังกล่าวจะมีให้ใช้อย่างทั่วถึง หลังได้รับการยืนยันว่าปลอดภัยและมีประสิทธิภาพเพียงพอ.
คลินิกวิจัยของออสเตรเลียเตรียมเปิดรับอาสาสมัครสำหรับการทดลองวัคซีนสำหรับโรคโควิด-19
โควิด-19,COVID-19,ไฮไลต์ไวรัสโคโรน่า,โควิดวันนี้,โควิดออสเตรเลีย,วัคซีนโควิด